**VAŽNO!**

**OBAVIJEST MATURANTIMA O PODJELI POTVRDA O POLOŽENIM ISPITIMA DRŽAVNE MATURE U JESENSKOM ROKU 2015./2016.**

**Učenici koji su ove školske godine završili četvrti razred u srednjim školama u Republici Hrvatskoj** svjedodžbe o državnoj maturi i/ili potvrde o položenim ispitima državne mature **preuzimaju u svojim školama prema rasporedu koji je škola odredila. U svojim školama mogu preuzeti svjedodžbe/potvrde sa ljetnoga i jesenskoga roka ove godine.**

**Učenici koji nisu preuzeli svoje svjedodžbe/potvrde ranijih godina kada su kao redovni maturanti polagali ispite državne mature, trebaju ih preuzeti kod učeničkog referenta Treće ekonomske škole svaki dan od ponedjeljka do petka u vremenu od 9.00 h do 15.00 h.**

**Napominjemo da učenici** koji za prijavljeni ispit državne mature imaju vidljiv evidentiran **neopravdani izostanak, obvezni su podmiriti troškove.**
Ako zbog neopravdanog izostanka nije izvršena uplata ispita učenici ne mogu dobiti svjedodžbe o državnoj maturi i/ili potvrde o položenim ispitima državne mature.
Zaduženje i podatci za uplatu vidljivi su na stranici učenika pod poveznicom Moji podatci/Zaduženja i uplate.Uplatu je potrebno izvršiti odmah, a skeniranu uplatnicu poslati putem e-maila na adresu uplata.dm@ncvvo.hr

**Učenici-maturanti Treće ekonomske škole** potvrde o položenim ispitima mogu preuzeti od ispitne koordinatorice **22. rujna 2016. od 15.00 do 17.00 sati** **u sobi voditelja turnusa.**

Sve nepodignute potvrde o položenim ispitima pristupnici će moći preuzeti i nakon toga roka svakoga radnoga dana od 9.00 h do 15.00 h u sobi učeničkog referenta.
**Pristupnici koji nisu u mogućnosti osobno preuzeti dokument i za koje će to napraviti druga osoba**: potrebno je sa sobom uzeti svoju osobnu iskaznicu i podatke osobe (ime i prezime, datum rođenja, OIB) čiji dokument preuzimaju.

 Ispitna koordinatorica:

 Slavica Falamić, prof.